**PROGRAMUL OPERAŢIONAL AJUTORAREA PERSOANELOR DEZAVANTAJATE 2014-2020**

**GHIDUL SOLICITANTULUI**

**Acordarea de trusouri pentru nou-născuți**

**POAD**

**PRECARITATEA VIZATĂ:**

**P2.2 Lipsa trusourilor pentru nou-născuți**

2022

**CUPRINS**

[**CAPITOLUL 1. Informații despre apelul de proiecte** 3](#_Toc65592948)

[**Informații generale** 3](#_Toc65592949)

[**1.1.** **Tipul apelului de proiecte și perioada de depunere a propunerilor de proiecte** 4](#_Toc65592950)

[**1.2.** **Acțiunile sprijinite în cadrul apelului** 5](#_Toc65592951)

[**1.3 Teme orizontale** 12](#_Toc65592952)

[**1.4. Informare și publicitate proiect** 1](#_Toc65592953)3

[**1.5. Tipuri de solicitanți/ parteneri eligibili** 1](#_Toc65592954)3

[**1.6. Durata proiectului** 13](#_Toc65592955)

[**1.7. Grup țintă** 1](#_Toc65592956)4

[**1.8. Indicatori** 1](#_Toc65592957)5

[**1.9. Alocarea financiară stabilită** 1](#_Toc65592958)6

[**1.10. Valoarea maximă a proiectului, rata de cofinanțare** 16](#_Toc65592959)

[**1.11. Valoarea maximă eligibilă a proiectului** 16](#_Toc65592960)

[**CAPITOLUL 2. Reguli pentru acordarea finanțării** 1](#_Toc65592961)7

[**2.1 Eligibilitatea solicitantului/ partenerilor** 1](#_Toc65592962)7

[**2.2. Eligibilitatea cheltuielilor** 1](#_Toc65592963)7

[**CAPITOLUL 3. Implementare și raportare** 18](#_Toc65592964)

[**3.1. Perioada de implementare** 18](#_Toc65592965)

[**3.2. Evidența contabilă** 18](#_Toc65592966)

[**3.3. Fluxuri financiare** 18](#_Toc65592967)

[**3.4. Achiziții** 18](#_Toc65592968)

[**3.5. Verificare la fața locului** 18](#_Toc65592969)

[**3.6. Nereguli** 19](#_Toc65592970)

**3.7 Procedurile Beneficiarului……………………………………………..…………………………………………………**20

[**CAPITOLUL 4: Procesul de evaluare a proiectelor și de soluționare a contestațiilor**](#_Toc65592971) 20

[**CAPITOLUL 5 . Contractarea proiectelor – descrierea procesului**  20](#_Toc65592972)

[**CAPITOLUL 6 . Completarea cererii de finanțare** 2](#_Toc65592974)1

[**CAPITOLUL 7. Anexe** 2](#_Toc65592975)4

# **CAPITOLUL 1. Informații despre apelul de proiecte**

**Informații generale**

În prezent, 24,8% din totalul populației UE trăiește sub pragul sărăciei. Aproape 10% din europeni se confruntă cu lipsuri materiale severe, o mare parte dintre aceste persoane sunt femei şi copii (Eurostat).

În România 19% din populaţia angajată trăiește sub pragul riscului de sărăcie, comparativ cu 9,1% în UE28 (Eurostat). Acest tip de sărăcie depinde de numărul de copii, de existenţa unui singur părinte prost plătit sau a unui cuplu cu copii în care doar o persoană este angajată pe un salariu mic.

**Programul Operațional de Ajutorare a Persoanelor Dezavantajate 2014-2020**

Programul Operațional de Ajutorare a Persoanelor Dezavantajate 2014-2020 (POAD), aprobat de Comisia Europeană în noiembrie 2014 prin Decizia nr. C(2014) 9102 cu modificările ulterioare, contribuie la reducerea precarității alimentare și materiale grave în România. Alocarea financiară pentru acest Program Operațional este de 574.838.876,00 euro, din care 497.013.044,60 euro reprezintă contribuția din partea Fondului de ajutor european destinat celor mai defavorizate persoane (85%), iar 15% reprezintă cofinanțarea națională.

Având în vedere contextul pandemiei COVID-19, coroborat cu necesitatea respectării recomandărilor de distanțare socială, a fost introdusă în cadrul POAD posibilitatea utilizării mecanismului de acordare a sprijinului pentru nou-născuți pentru cele mai dezavantajate mame care au născut începând cu anul 2022, prin intermediul tichetelor sociale pe suport electronic pentru nou-născuți.

În prezent, prin intermediul Programului Operațional Ajutorarea Persoanelor Defavorizate 2014-2020, finanțat din Fondul de ajutor european destinat celor mai defavorizate persoane, sunt stabilite ca principale categorii de beneficiari persoanele care beneficiază de sprijin material, mamele care au născut începând cu anul 2022 fiind cele mai dezavantajate din punct de vedere socio-economic. Destinatarii finali ai prezentei măsuri, cuplurile mamă – nou-născut, sunt în risc social conform evidențelor serviciilor publice de asistență socială care au în evidență persoanele din grupul țintă**.**

Având în vedere propunerea de modificare a Regulamentului European nr.1303/2013 și a Regulamentului European nr.223/2014 privind protecția temporară, prin care refugiații ucraineni pot primi ajutor mai rapid în țările membre Uniunii Europene și Ordonanța de urgență a Guvernului nr.20/08.03.2022 privind modificarea și completarea unor acte normative, precum și pentru stabilirea unor măsuri de sprijin și asistență umanitară, în POAD a fost introdusă totodată posibilitatea sprijinirii mamelor care au născut începând cu anul 2022, dar nu mai târziu de trei luni de la nașterea copilului, cetățeni străini sau apatrizi proveniți din zona conflictului armat din Ucraina.

**Obiectiv**

În cadrul prezentului apel de proiecte obiectivul vizat estereducerea riscului de abandon al nou-născuților proveniți din familiidezavantajate și creșterea calității vieții acestora prin acordarea tichetelor sociale pe suport electronic pentru nou-născuți.

**Rezultat așteptat**

Principalul rezultat așteptat prin sprijinul acordat în cadrul prezentului apel de proiecte îl reprezintă:

*Reducerea numărului de abandonuri ale nou-născuților proveniți din familii dezavantajate și creșterea calității vieții acestora prin acordarea tichetelor sociale pe suport electronic pentru nou-născuți.*

**Strategii relevante**

POAD contribuie la îndeplinirea obiectivelor Strategiei Naționale privind Incluziunea Socială și Reducerea Sărăciei 2015-2020.

La nivel european, România se înscrie în Strategia 2020 în domeniul luptei împotriva sărăciei și excluziunii. La data de 7 iulie 2010, Guvernul a aprobat valorile finale ale obiectivelor României pentru Strategia 2020, printre acestea numărându-se reducerea cu 580.000 a numărului persoanelor aflate în risc de sărăcie și excluziune socială, până în 2020.

POAD completează politicile naționale sustenabile referitoare la reducerea sărăciei și excluziunii sociale care sunt implementate în România. De asemenea, sprijinul POAD este complementar Programului Operațional Capital Uman, finanțat din Fondul Social European.

**Legislație aplicabilă**

* Regulamentului (UE) nr. 223/2014 al Parlamentului European și al Consiliului din 11 martie 2014 privind Fondul de ajutor european pentru cele mai defavorizate persoane cu modificările și completările ulterioare;
* Programul Operațional Ajutorarea Persoanelor Dezavantajate 2014-2020 (POAD), aprobat de Comisia Europeană în noiembrie 2014 prin Decizia nr. C(2014) 9102 cu modificările ulterioare.

## **1.1. Tipul apelului de proiecte și perioada de depunere a propunerilor de proiecte**

Apelul de proiecte este un apel de tip noncompetitiv, cu termen limită de depunere.

SISTEMUL INFORMATIC MySMIS 2014 VA FI DESCHIS ÎN DATA DE……………………, ORA …………… ŞI SE VA ÎNCHIDE ÎN DATA DE …………….., ORA ……………...

## **1.2. Acțiunile sprijinite în cadrul apelului**

Tipurile de activități eligibile în contextul acestui apel de proiecte sunt în principal cele care vizează:

1. **Stabilirea numărului de persoane aparținând grupului țintă eligibil - activitate preliminară depunerii cererii de finanțare în cadrul prezentului apel**

În vederea depunerii cererii de finanțare, beneficiarul va stabili numărul de cupluri mamă-nou-născut aparținând grupului țintă eligibil. În acest sens, va elabora o procedură, care se va regăsi printre documentele anexate cererii de finanțare.

1. **Încheierea de** **acorduri de parteneriat** cu organizațiile partenere, pentru implementarea în bune condiții a proiectelor.

Acordurile de parteneriat nu sunt obligatoriu a se depune odată cu cererea de finanțare sau la semnarea deciziei de finanțare. Acestea se pot încheia între solicitant și organizațiile partenere cel târziu până la demararea implementării proiectului.

Organizațiile partenere ale beneficiarului pot fi: Ministerul Afacerilor Interne, prin Direcția Generală pentru Relațiile cu Instituțiile Prefectului, autoritățile administrației publice locale și instituțiile prefectului.

1. **Contractarea serviciilor privind emiterea tichetelor sociale pe suport electronic pentru nou-născuți**

În conformitate cu prevederile Ordonanței de Urgență privind unele măsuri necesare în vederea implementării Fondului de ajutor european destinat celor mai defavorizate persoane, decontarea unor cheltuieli privind sprijinirea refugiaților din Ucraina precum și acordarea de granturi din fonduri externe nerambursabile pentru investiții destinate retehnologizării IMM-urilor, cu modificările și completările ulterioare, după caz, sprijinul acordat cuplurilor mamă-nou-născut aflate în risc de sărăcie și excluziune socială se va implementa prin intermediul tichetelor sociale pe suport electronic pentru nou-născuți.

Contractarea serviciilor privind emiterea tichetelor sociale pe suport electronic pentru nou-născuți de către Ministerul Investițiilor și Proiectelor Europene se realizează în condițiile legislației în vigoare privind achizițiile publice. Încheierea de contracte se realizează doar cu unități care desfășoară activitatea privind emiterea tichetelor sociale pe suport electronic pentru nou-născuți numai în baza autorizației de funcționare, acordată de Ministerul Finanțelor.

Pot avea calitatea de unități emitente persoanele juridice înființate în baza Legii societăților nr. 31/1990, republicată, cu modificările şi completările ulterioare, precum şi instituțiile de credit, persoane juridice române şi sucursalele instituțiilor de credit autorizate în state membre ale Uniunii Europene şi notificate către Banca Națională a României, potrivit legii.

Unitățile emitente sunt obligate să ia măsurile necesare pentru asigurarea circulației tichetelor sociale pe suport electronic pentru nou-născuți în condiții de siguranță, precum și sa respecte, printre altele, următoarele reguli:

- Unitățile emitente sunt obligate să selecteze unitățile afiliate care acceptă tichete sociale pe suport electronic pentru nou-născuți pe baza unor proceduri transparente și nediscriminatorii, astfel încât să acopere întreaga arie de destinatari finali ai tichetelor sociale pe suport electronic pentru nou-născuți;

- Unitățile emitente sunt obligate să deschidă conturi sau subconturi de plăți distincte, prin care se vor vira sumele reprezentând încasările și plățile aferente valorii nominale a tichetelor sociale pe suport electronic pentru nou-născuți, astfel încât să permită o evidență clară a sumelor utilizate în temeiul contractului de achiziție publică încheiat cu Ministerul Investițiilor și Proiectelor Europene și cu unitățile care acceptă tichete sociale pe suport electronic pentru nou-născuți;

- Unitățile emitente de tichete sociale pe suport electronic pentru nou-născuți pot organiza platforme pentru emiterea acestora sau pot încheia contracte cu organizații care administrează schema/ aranjamentul de plată ori alte organizații specializate, după caz;

- Sumele virate prin operațiunile cu tichete sociale pe suport electronic pentru nou-născuți de către unitățile emitente nu pot fi utilizate pentru reinvestirea acestor fonduri în alte scopuri.

1. **Distribuirea tichetelor sociale pe suport electronic pentru nou-născuți către organizațiile partenere**

Beneficiarul asigură distribuirea tichetelor sociale pe suport electronic pentru nou-născuți de la unitatea emitentă către instituția prefectului, conform tabelelor centralizatoare comunicate de Ministerul Afacerilor Interne, prin Direcția Generală pentru Relațiile cu Instituțiile Prefectului, pentru fiecare județ.

Instituțiile prefectului distribuie tichetele sociale pe suport electronic pentru nou-născuți către autoritățile administrației publice locale de pe raza teritorială unde își au domiciliul sau reședința destinatarii finali împreună cu informațiile necesare privind lista unităților afiliate.

1. **Distribuția tichetelor sociale pe suport electronic pentru nou-născuți către destinatarii finali**

Autoritățile administrației publice locale înmânează destinatarilor finali tichetele sociale pe suport electronic pentru nou-născuți împreună cu informațiile necesare privind lista unităților afiliate pe raza teritorială unde aceștia își au domiciliul sau reședința. În cazul în care pe raza teritorială a destinatarilor finali nu se află unități afiliate sau numărul acestora este redus, autoritățile publice locale vor pune la dispoziție, atât prin publicare pe site-ul propriu, cât și listat, la cererea destinatarului final, listele unităților afiliate din județul respectiv, care acceptă tichete sociale pe suport electronic pentru nou-născuți.

Pentru destinatarii finali nedeplasabili, autoritățile administrației publice locale au obligația de a asigura serviciul de livrare a tichetului electronic la domiciliul sau reședința acestuia.

Procedura specifică de distribuire a tichetelor sociale pe suport electronic pentru nou-născuți precum și mecanismul de implementare aferent se aprobă prin ordin al ministrului investițiilor și proiectelor europene și al ministrului afacerilor interne, în termen de 60 de zile de la intrarea în vigoare a Ordonanței de Urgență privind unele măsuri necesare în vederea implementării Fondului de ajutor european destinat celor mai defavorizate persoane, decontarea unor cheltuieli privind sprijinirea refugiaților din Ucraina precum și acordarea de granturi din fonduri externe nerambursabile pentru investiții destinate retehnologizării IMM-urilor, cu modificările și completările ulterioare, după caz.

Entitățile implicate în implementarea măsurilor pentru acordarea unui sprijin material pe bază de tichete sociale pe suport electronic pentru nou-născuți finanțate din fonduri externe nerambursabile precum și unele măsuri de distribuire a acestora, sunt obligate să respecte prevederile Regulamentului (UE) 2016/679 al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE Regulamentul general privind protecția datelor, prevederile Legii nr.190/2018 privind măsuri de punere în aplicare a Regulamentului UE 2016/679, după caz, precum și celelalte reglementări din domeniul protecției datelor.

Distribuirea tichetelor sociale pe suport electronic pentru nou-născuți către destinatarii finali (cuplul mamă – nou născut) se va realiza o singură dată pentru fiecare copil nou-născut, dar nu mai târziu de 3 luni de la data nașterii copilului. Termenul de trei luni de la nașterea copilului se referă la momentul identificării de către autoritățile administrației publice locale și includerea nou – născutului în listele actualizate lunar.

Organizațiile partenere ale beneficiarului, respectiv Ministerul Afacerilor Interne, prin Direcția Generală pentru Relațiile cu Instituțiile Prefectului, autoritățile administrației publice locale și instituțiile prefectului au următoarele atribuții:

a) autoritățile administrației publice locale, prin serviciile publice de asistență socială, identifică, întocmesc și își asumă prin semnătura reprezentantului legal, listele cu destinatarii finali, cu evidențierea separată a categoriei de eligibilitate prevăzute la art. 3;

b) autoritățile administrației publice locale, prin serviciile publice de asistență socială, actualizează lunar şi își asumă prin semnătura reprezentanului legal, listele cu destinatarii finali, cu evidențierea separată a acestora, pentru mamele cu dizabilități; listele conțin inclusiv numărul documentului justificativ prevăzut la art. 2 lit. k);

c) instituțiile prefectului centralizează la nivelul județului listele cu destinatarii finali, cu evidențierea separată a categoriei de eligibilitate prevăzute la art.3 pe care le transmit Ministerului Afacerilor Interne, Direcției Generale pentru Relațiile cu Instituțiile Prefectului;

d) instituțiile prefectului centralizează lunar listele actualizate cu destinatarii finali la nivel județean;

e) Ministerul Afacerilor Interne, prin Direcția Generală pentru Relațiile cu Instituțiile Prefectului monitorizează, coordonează activitatea instituțiilor prefectului și desfășoară alte activități specifice, inclusiv centralizarea documentelor justificative care stau la baza rambursarii cheltuielilor din fonduri europene, pe care le consideră necesare pentru implementarea măsurii de sprijin material pe bază de tichete sociale pe suport electronic pentru nou-născuți..

Beneficiarul și organizațiile partenere, precum și unitățile afiliate se vor asigura că distribuția de tichetele sociale pe suport electronic pentru nou-născuți nu va pune beneficiarii finali într-o situație de stigmatizare.

1. **Furnizarea produselor aferente tichetelor sociale pe suport electronic pentru nou-născuți către destinatarii finali, prin acceptarea de către unitățile afiliate de tichete sociale pe suport electronic pentru nou-născuți**

Destinatarul final sau reprezentantul legal al acestuia poate utiliza tichetele sociale pe suport electronic pentru nou-născuți numai în rețeaua unităților afiliate, pe baza actului de identitate, cu excepția mamelor care nu dețin acte de identitate. În cazul destinatarului final eligibil care nu deține acte de identitate, tichetele sociale pe suport electronic pentru nou-născuți se utilizează pe baza documentului eliberat de autoritățile publice locale, care atestă încadrarea în categoria destinatarului final.

Tichetul social pe suport electronic pentru nou-născuți are perioada de valabilitate și poate fi utilizat de către destinatarii finali în termen de șase luni de la data emiterii acestuia, fără a se înțelege că aceasta este perioada de valabilitate a suportului electronic.

Tichetele sociale pe suport electronic pentru nou-născuți se utilizează pe perioada de valabilitate a acestora. Eventualele sume rămase neutilizate aferente tichetelor sociale pe suport electronic pentru nou-născuți se returnează beneficiarului de către unitatea emitentă, în termen de 30 de zile de la data expirării duratelor de valabilitate ale acestora.

Tichetele sociale pe suport electronic vor fi acceptate de către unitățile afiliate, până la concurența sumei disponibile pe tichetul social pe suport electronic pentru nou-născuți, pe care destinatarul final îl va prezenta la unitatea afiliată, în vederea achitării contravalorii produselor specifice pentru cuplul mamă – nou-născut.

Tichetele sociale pe suport electronic pentru nou-născuți pot fi utilizate numai la unitățile afiliate care au încheiat cu unitatea emitentă selectată de către beneficiar contracte de prestări servicii/protocoale/convenții/acorduri sau orice alt document care reglementează drepturile și obligațiile părților.

Unitățile emitente de tichete sociale pe suport electronic pentru nou-născuți au obligația ca, odată cu emiterea acestora, să asigure măsurile necesare pentru ca destinatarii finali să poată identifica și cunoaște rețeaua de unități afiliate care comercializează produse specifice pentru trusouri pentru cuplul mamă – nou-născut, pe raza localității de domiciliu sau reședință ai acestora ori în a căror evidență a administrațiilor publice locale se află.

1. **Activități de informare și conștientizare** a grupului țintă asupra sprijinului pe care UE și

Guvernul României îl acordă prin acest program.

În propunerea de proiect, solicitantul va trebui să descrie modul în care se va asigura informarea persoanelor din grupurile vulnerabile țintite de acest proiect prin raportare la locul în care vor fi distribuite tichetele sociale pe suport electronic pentru nou-născuți.

1. **Alte activități** de sprijin destinate grupului țintă

Măsurile auxiliare pentru grupul țintă vizat care să vină în completarea sprijinului principal (tichetele sociale pe suport electronic pentru nou-născuți) pot include şi nu se rezumă la: consiliere în alăptare, educație sanitară, educație de prim-ajutor pentru nou-născuți, educație cu privire la asigurarea igienei corporale și a locuinței, facilitarea accesului la servicii medicale, orientarea către servicii sociale, recomandări nutriționale pentru bebeluși.

Măsurile auxiliare sunt gratuite și se pun în aplicare de către organizațiile partenere, fie singure, fie în cooperare cu diverse organizații și instituții relevante în domeniul asistenței sociale.

Măsurile auxiliare vor fi livrate în funcție de nevoile individuale ale grupului țintă, fără a aduce atingere demnității persoanei.

**Mecanismul de distribuție:**

a) Autorizarea unităților emitente de tichete sociale pe suport electronic pentru nou-născuți de către Ministerul Finanțelor;

b) Contractarea serviciilor de emitere de tichete sociale pe suport electronic pentru nou-născuți de către beneficiar;

c) Distribuirea tichetelor sociale pe suport electronic pentru nou-născuți, către destinatarii finali;

d) Decontarea contravalorii pentru produse specifice trusoului pentru cuplul mamă – nou-născut prin costuri unitare (prin intermediul tichetelor sociale pe suport electronic pentru nou-născuți), în conformitate cu art. 25, alin (1), lit. (b), alin. (3), lit. (b) din Regulamentul 223/2014.

e) Aplicarea de măsuri auxiliare.

### **1.3 Teme orizontale**

În cadrul propunerii de proiect, solicitantul va evidenția, în secțiunea relevantă din cadrul aplicației electronice, contribuția proiectului la temele orizontale.

**Egalitatea de șanse, non-discriminarea, egalitatea de gen.** Tema vizează promovarea egalității de șanse, combaterea discriminării pe criterii de origine rasială sau etnică, religie sau credință, handicap, vârstă, gen sau orientare sexuală și a dificultăților de acces de orice tip și asigurarea accesului egal la servicii publice de calitate.

### **1.4. Informare și publicitate proiect**

În conformitate cu Regulamentul (UE) nr. 223/2014 privind Fondul de ajutor european destinat celor mai defavorizate persoane, art.19 (3), cu modificările și completările ulterioare, solicitantul și organizațiile partenere vor informa publicul larg cu privire la sprijinul obținut din fond **prin expunerea unui afiș** (dimensiune minimă A3) cu informații despre sprijinul financiar din partea Uniunii și a Guvernului României. Această cerință se va îndeplini fără a stigmatiza destinatarii finali, în fiecare loc de distribuire a tichetelor sociale pe suport electronic pentru trusouri pentru cuplul mamă – nou-născut.

De asemenea, beneficiarul și organizațiile partenere care au site-uri de internet **vor realiza o scurtă descriere a proiectului derulat pe site-urile proprii, inclusiv scopurile și rezultatele acestuia, subliniind sprijinul financiar din partea UE și a Guvernului României.**

## **1.5. Tipuri de solicitanți/ parteneri eligibili**

**Solicitant eligibil:**

* Ministerul Investițiilor și Proiectelor Europene (prin **Direcția Implementare POAD**)

**Parteneri eligibili în cadrul prezentului apel de proiecte pentru activitățile de livrare și distribuție a tichetelor sociale pe suport electronic pentru trusouri pentru cuplul mamă – nou-născut, precum și pentru furnizarea de măsuri auxiliare:**

* Ministerul Afacerilor Interne, prin Direcția Generală pentru Relațiile cu Instituțiile Prefectului
* Instituții ale prefectului de la nivelul tuturor județelor din țară și Instituția prefectului Municipiul București;
* Unități administrativ teritoriale din toate județele țării și sectoarele municipiului București;

Având în vedere logistica dificilă, acordurile de parteneriat se vor încheia doar cu Ministerul Afacerilor Interne prin Direcția Generală pentru Relațiile cu Instituțiile Prefectului și cu instituțiile prefectului din fiecare județ, nu cu fiecare unitate administrativ teritorială din țară. Nu este necesar ca aceste acorduri să fie semnate la depunerea cererii de finanțare, ci pot fi încheiate în timpul implementării proiectului.

Nu este obligatorie încheierea de acorduri de parteneriat exclusiv pentru măsurile auxiliare în situația în care acordurile de parteneriat încheiate cu instituțiile prefectului din fiecare județ acoperă şi măsurile auxiliare. Având în vedere că acordul de parteneriat nu este obligatoriu a se depune în evaluarea cererii de finanțare sau la semnarea deciziei de finanțare, ci se poate încheia între solicitant şi organizațiile partenere în implementarea proiectului, solicitantul va descrie în cadrul cererii de finanțare modul prin care asigura implementarea măsurilor auxiliare.

## **1.6. Durata proiectului**

Perioada de implementare a proiectului nu poate excede data finală de eligibilitate a cheltuielilor, respectiv **31 decembrie 2023**.

La completarea cererii de finanțare va trebui evidențiată în sistemul electronic durata fiecărei activități și sub-activități incluse în proiect.

## **1.7. Grup țintă**

În cadrul prezentului apel de proiecte, în funcție de activitățile care vor fi prevăzute în cererea de finanțare, grupul țintă eligibil respectă prevederile Ordonanței de urgență privind unele măsuri necesare în vederea implementării Fondului de ajutor european destinat celor mai defavorizate persoane, decontarea unor cheltuieli privind sprijinirea refugiaților din Ucraina precum și acordarea de granturi din fonduri externe nerambursabile pentru investiții destinate retehnologizării IMM-urilor, cu modificările și completările ulterioare, după caz, respectiv:

a) mamele care au născut începând cu anul 2022, dar nu mai târziu de trei luni de la nașterea copilului și cărora le este stabilit, prin dispoziție scrisă a primarului, dreptul la un venit minim garantat acordat în baza Legii nr. 416/2001 privind venitul minim garantat, cu modificările și completările ulterioare;

b) mamele care au născut începând cu anul 2022, dar nu mai târziu de trei luni de la nașterea copilului și care fac parte din familii beneficiare de alocație pentru susținerea familiei acordată în baza Legii nr. 277/2010 privind alocația pentru susținerea familiei, republicată, cu modificările și completările ulterioare;

c) mamele cu dizabilități care au născut începând cu anul 2022, dar nu mai târziu de trei luni de la nașterea copilului;

d) mamele care au născut începând cu anul 2022, dar nu mai târziu de trei luni de la nașterea copilului, aflate temporar în situații critice de viață, respectiv victime ale calamităților, ale violenței domestice, persoane dependente și/sau care se află în situații deosebite de vulnerabilitate, stabilite prin ancheta socială întocmită de autoritățile publice cu atribuții în domeniul asistenței sociale sau pe baza unui referat de anchetă socială întocmit de autoritățile publice cu atribuții în domeniul asistenței sociale la solicitarea persoanei sau sesizarea unui terț;

e) mame care au născut începând cu anul 2022, dar nu mai târziu de trei luni de la nașterea copilului și care nu dețin acte de identitate și care, din acest motiv, nu pot beneficia de drepturile civile;

f) mamele minore, care au născut începând cu anul 2022, dar nu mai târziu de trei luni de la nașterea copilului;

g) mamele care au născut începând cu anul 2022, dar nu mai târziu de trei luni de la nașterea copilului, cetățeni străini sau apatrizi proveniți din zona conflictului armat din Ucraina.

În implementare, beneficiarulși/sau organizațiile partenere are obligația de a justificaîncadrarea persoanelor în grupul țintă.

Toate mamele din grupul țintă vor completa un formular standard care va identifica apartenența la grupul țintă.

Pentru grupul țintă încadrat la lit. a, b, c, apartenența la grupul țintă va fi dovedită prin documente emise de instituțiile relevante.

Pentru grupul țintă încadrat la lit. d, e, f, apartenența la grupul țintă va fi dovedită prin anchete sociale, fotografii, declarații pe propria răspundere etc.

Pentru grupul țintă încadrat la lit. g, apartenența la grupul țintă va fi dovedită prin consultarea listei cetățenilor străini sau apatrizilor aflați în situații deosebite, proveniți din zona conflictului armat din Ucraina, persoanele înregistrate la nivel național și care s-au aflat, începând cu data de 24 februarie 2022, pe teritoriul României.

În cazul în care destinatarul final, aparținând grupului țintă eligibil nu are acte de identitate, informațiile cu privire la datele personale se rezumă la: numele și prenumele, adresa de domiciliu / adresa de reședință declarată de mamă și un document eliberat de serviciul public de asistență socială care să ateste încadrarea în categoria destinatarului final. Listele destinatarilor finali la nivel local se întocmesc și se aprobă de către reprezentantul legal al autorității publice locale și ulterior se transmit instituției prefectului.

Numărul orientativ de beneficiari ai trusourilor (cuplurile mamă – copii nou-născuți) este de 30.000 de cupluri mamă nou-născut din aceste categorii de grup țintă dezavantajate, până la finalul exercițiului financiar privind eligibilitatea cheltuielilor, respectiv 31decembrie 2023.

Este necesara o fundamentare a beneficiarului cu privire la numărul de cupluri mama-nou-născut aflate în risc de sărăcie și excluziune.

Entitățile implicate în implementarea măsurilor pentru acordarea unui sprijin material pe bază de tichete sociale pe suport electronic pentru nou-născuți finanțate din fonduri externe nerambursabile precum și unele măsuri de distribuire a acestora, sunt obligate să respecte prevederile Regulamentului (UE) 2016/679 al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE Regulamentul general privind protecția datelor, prevederile Legii nr.190/2018 privind măsuri de punere în aplicare a Regulamentului UE 2016/679, cu modificările ulterioare, după caz, precum și celelalte reglementări din domeniul protecției datelor.

Astfel, participanții la activitățile proiectului vor fi informați despre obligativitatea de a furniza datele lor personale și despre faptul că datele lor personale vor fi prelucrate în aplicațiile electronice SMIS/MySMIS, în toate fazele de evaluare/ contractare/ implementare/ sustenabilitate a proiectului, cu respectarea dispozițiilor legale menționate. Beneficiarul trebuie să facă dovada ca a obținut consimțământul pentru prelucrarea datelor cu caracter personal de la fiecare participant, în conformitate cu prevederile legale menționate.

Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.

## **1.8. Indicatori**

Fiecare cerere de finanțare va include, în funcție de activitățile prevăzute, atât indicatori de realizare, cât și indicatori de rezultat imediat.

|  |  |  |  |
| --- | --- | --- | --- |
| ***Indicatori de realizare*** **privind asistența materială de bază** | | |  |
| **Cod MySMIS** | **Cod SFC** | **Denumire indicator** | **Valoare (euro)** |
| POAD20 | POAD 15 | Valoarea monetară totală a bunurilor distribuite, din care |  |
| POAD21 | POAD 15a | Valoarea monetară totală a bunurilor destinate copiilor |  |
| ***Indicatori de realizare* privind asistența materială de bază** | | |  |
| **Cod MySMIS** | **Cod SFC** | **Denumire indicator** | **Număr** |
| POAD24 | POAD 16a | Lista celor mai relevante categorii de bunuri distribuite copiilor - Trusouri |  |
| **Indicatori de rezultat privind asistența materială de bază** | | |  |
| **Cod MySMIS** | **Cod SFC** | **Denumire indicator** | **Număr** |
| POAD36 | POAD 19 | Numărul total de persoane care beneficiază de asistență materială de bază |  |
| POAD13 | POAD 19a | Număr de copii în vârstă de maximum 15 ani |  |
| POAD15 | POAD 19c | Număr de femei |  |

Cererea de finanțare va include, în funcție de activitățile prevăzute, atât indicatori de realizare, cât și indicatori de rezultat imediat. În cererea de finanțare vor fi incluși obligatoriu următorii indicatori:

* indicatorul de realizare POAD24 Lista celor mai relevante categorii de bunuri distribuite copiilor - Trusouri
* indicatorul de rezultat POAD36 Numărul total de persoane are beneficiază de asistență materială de bază.

**Raportarea indicatorilor:**

La nivelul cererii de finanțare se vor stabili ținte pentru indicatorii de realizare și de rezultat imediat.

Toți indicatorii menționați în prezentul apel de proiecte non-competitiv vor fi colectați obligatoriu în implementare.

## **1.9. Alocarea financiară stabilită**

În cadrul prezentului apel de proiecte non-competitiv, bugetul alocat este cel prevăzut în cadrul Ordonanței de Urgență privind unele măsuri necesare în vederea implementării Fondului de ajutor european destinat celor mai defavorizate persoane, decontarea unor cheltuieli privind sprijinirea refugiaților din Ucraina precum și acordarea de granturi din fonduri externe nerambursabile pentru investiții destinate retehnologizării IMM-urilor, cu modificările și completările ulterioare (contribuția UE + contribuția națională).

Bugetul este compus din următoarele componente: **Fond - contribuția UE (85%)+ Cofinanțare națională (15%)**.

## **1.10. Valoarea maximă a proiectului, rata de cofinanțare**

Cursul de schimb care va fi utilizat pentru stabilirea acestei valori este cursul Inforeuro aferent lunii iulie 2022, respectiv **1 EURO = 4,9419 RON.**

### **1.11. Valoarea maximă eligibilă a proiectului**

Valoarea maximă eligibilă a unui proiect este prevăzută în cadrul Ordonanței de Urgență privind unele măsuri necesare în vederea implementării Fondului de ajutor european destinat celor mai defavorizate persoane, decontarea unor cheltuieli privind sprijinirea refugiaților din Ucraina precum și acordarea de granturi din fonduri externe nerambursabile pentru investiții destinate retehnologizării IMM-urilor, cu modificările și completările ulterioare, după caz (contribuția UE + contribuția națională), cu posibilitatea de supracontractare, în conformitate cu prevederile Ordonanței de Urgență a Guvernului nr. 40/2015, cu modificările și completările ulterioare.

# **CAPITOLUL 2. Reguli pentru acordarea finanțării**

**2.1 Eligibilitatea solicitantului/ partenerilor**

**Beneficiar eligibil:**

Ministerul Investițiilor și Proiectelor Europene, prin structura de specialitate.

**Organizații partenere eligibile:**

* Ministerul Afacerilor Interne, prin Direcția Generală pentru Relațiile cu Instituțiile Prefectului
* Instituții ale prefectului de la nivelul tuturor județelor din țară și Instituția prefectului Municipiul București;
* Unități administrativ teritoriale din toate județele țării și sectoarele municipiului București;

**2.2. Eligibilitatea cheltuielilor**

Cheltuielile eligibile sunt:

54 - Precaritate materială de bază (lipsa trusourilor pentru nou-născuți)

230 - Cheltuieli în temeiul articolului 26-2 litera (a)

Furnizarea de tichete sociale pe suport electronic pentru nou-născuți va fi decontată pe bază de costuri unitare, în conformitate cu art. 25, alin. (1), lit. (b), alin. (3), lit. (b) din Regulamentul 223/2014 cu modificările și completările ulterioare.

Valoarea nominală a unui tichet social pe suport electronic pentru nou-născuți este de 2.000 lei, în conformitate cu prevederile Ordonanței de Urgență privind unele măsuri necesare în vederea implementării Fondului de ajutor european destinat celor mai defavorizate persoane, decontarea unor cheltuieli privind sprijinirea refugiaților din Ucraina precum și acordarea de granturi din fonduri externe nerambursabile pentru investiții destinate retehnologizării IMM-urilor, cu modificările și completările ulterioare, după caz (contribuția UE + contribuția națională).Valoarea tichetului social pe suport electronic pentru nou-născuți poate fi actualizată anual prin hotărâre a Guvernului adoptată cu cel puțin 30 de zile înainte de încheierea anului calendaristic pentru anul calendaristic următor.

Reguli generale de eligibilitate a cheltuielilor

a) Pentru a fi eligibilă, o cheltuială trebuie să îndeplinească cumulativ următoarele condiții cu caracter general:

• să fie angajată de către beneficiar şi plătită de acesta în condițiile legii între 1 decembrie 2013 şi 31 decembrie 2023, cu respectarea perioadei de implementare stabilită de către autoritatea de management prin decizia de finanțare, în conformitate cu art. 22 (2) din Regulamentul (UE) nr.223/2014;

• să fie însoțită de facturi emise în conformitate cu prevederile legislației naționale sau a statului în care acestea au fost emise ori de alte documente contabile pe baza cărora se înregistrează obligația de plată şi de documente justificative privind efectuarea plății şi realitatea cheltuielii efectuate, pe baza cărora cheltuielile să poată fi verificate/controlate/auditate cu respectarea prevederilor art. 41 alin. (3) din Regulamentul (UE) nr. 223/2014, cu excepția formelor de sprijin menționate la art. 25 alin. (1) lit. b), c) și d) din Regulamentul (UE) nr.223/2014;

• să fie în conformitate cu prevederile programului;

• să fie în conformitate cu decizia de finanțare, încheiată între autoritatea de management şi beneficiar;

• să fie rezonabilă şi necesară realizării operațiunii;

• să respecte prevederile legislației Uniunii Europene şi naționale aplicabile;

• să fie înregistrată în contabilitatea beneficiarului, ținându-se cont de prevederile de la art. 25 din Regulamentul (UE) nr.223/2014

b) Cheltuielile efectuate în cadrul operațiunilor sunt eligibile, în conformitate cu prevederile de la art. 26 din Regulamentul UE nr.223/2014

c) Cheltuielile realizate în cadrul operațiunilor care au fost încheiate în mod fizic sau implementate integral înainte de depunerea de către beneficiar a cererii de finanțare în cadrul programului nu sunt eligibile indiferent dacă toate plățile aferente au fost efectuate de către beneficiar, în conformitate cu prevederile art. 22 alin. (3) din Regulamentul (UE) nr.223/2014.

Proiectele nu vor fi eligibile dacă:

• au fost încheiate din punct de vedere material sau au fost implementate integral înainte ca cererea de finanțare în cadrul programului operațional să fie depusă de către beneficiar la autoritatea de management, indiferent dacă toate plățile relevante au fost realizate de către beneficiar;

• beneficiază de sprijin din partea altor surse de finanțare nerambursabile;

• nu iau în considerare și nu promovează egalitatea între femei și bărbați și integrarea perspectivei de gen;

• nu respectă demnitatea celor mai defavorizate persoane;

• nu respectă legislația națională privind achizițiile publice.

# **CAPITOLUL 3. Implementare și raportare**

**3.1. Perioada de implementare**

După finalizarea perioadei de implementare, se menține obligația Beneficiarului și a Organizațiilor Partenere de a păstra toate documentele în legătură cu utilizarea finanțării pe o perioadă de 3 (trei) ani de la data închiderii POAD și de a pune la dispoziția AMPOAD, Autorității de Certificare, Autorității de Audit, Comisiei Europene, Oficiului European de Luptă Antifraudă, Curții Europene de Conturi, precum și oricărui organism abilitat să efectueze verificări asupra modului de utilizare a finanțării nerambursabile.

**3.2. Evidența contabilă**

Beneficiarul este obligat să mențină o evidență contabilă analitică distinctă, utilizând conturi analitice pentru reflectarea tuturor operațiunilor referitoare la implementarea Proiectelor, în conformitate cu dispozițiile legale.

**3.3. Fluxuri financiare**

In ceea ce privește mecanismul cererii de rambursare, se vor respecta prevederile Ordonanței de urgență a Guvernului nr. 40/2015, privind gestionarea financiară a Investițiilor și Proiectelor europene pentru perioada de programare 2014-2020, cu modificările și completările ulterioare.

**3.4. Achiziții**

Beneficiarul are obligația de derula procedurile de achiziție cu respectarea prevederilor legale aplicabile.

**3.5. Verificare la fața locului**

In scopul verificării realității operațiunilor derulate de către Beneficiar și Organizațiile Partenere, AMPOAD va efectua verificări la locația/locațiile de implementare a proiectului.

Beneficiarul și Organizațiile Partenere au obligația de a pune la dispoziția AMPOAD sau a oricărui alt organism abilitat să verifice modul de utilizare a finanțării nerambursabile, la cerere și în termen, documentele și/sau informațiile solicitate și să asigure toate condițiile pentru efectuarea verificărilor la fața locului. Neprezentarea documentelor solicitate în cadrul verificărilor conduce la declararea ca neeligibile a cheltuielilor aferente documentelor solicitate.

Beneficiarul și Organizațiile Partenere au obligația de a păstra toate documentele originale aferente proiectului, inclusiv documentele contabile, privind activitățile și cheltuielile eligibile în vederea asigurării unei piste de audit adecvate, în conformitate cu regulamentele comunitare și naționale.

**3.6. Nereguli**

Constatarea neregulilor, stabilirea acestora și recuperarea sumelor plătite necorespunzător se realizează conform prevederilor legale în domeniu, respectiv Ordonanța de urgentă a Guvernului nr. 66/2011, privind prevenirea, constatarea şi sancționarea neregulilor apărute în obţinerea şi utilizarea Investițiilor și Proiectelor europene şi/sau a Investițiilor și Proiectelor publice naţionale aferente acestora, cu modificările şi completările ulterioare, precum și Hotărârea Guvernului nr. 519/2014 privind stabilirea ratelor aferente reducerilor procentuale/corecțiilor financiare aplicabile pentru abaterile prevăzute în anexa la Ordonanța de urgenţă a Guvernului nr. 66/2011 privind prevenirea, constatarea şi sancționarea neregulilor apărute în obținerea şi utilizarea Investițiilor și Proiectelor europene şi/sau a Investițiilor și Proiectelor publice naţionale aferente acestora.

**3.7. Procedurile Beneficiarului**

În scopul unei bune implementări a proiectului/deciziei de finanțare, Beneficiarul este obligat să prezinte Autorității de Management proceduri viabile în ceea ce privește:

- Identificarea, calcularea și stabilirea grupului țintă al cererii de finanțare în cauză; această procedură trebuie să identifice clar rolurile și responsabilitățile Beneficiarului și ale organizațiilor partenere în acest demers;

Această procedură va fi depusă de Beneficiar ca document justificativ la depunerea Cererii de finanțare în sistemul electronic.

- Modalitatea de monitorizare a implementării proiectului și tipurile de verificări pe care Beneficiarul le va efectua la fața locului sau le va delega către organizațiile partenere și/sau către terți;

- Modalitatea clară de păstrare și arhivare a documentelor pentru fiecare membru al parteneriatului. Această procedură va trebui să evidențieze un plan detaliat al locațiilor documentelor suport și a celorlalte documente ale proiectului;

Aceste proceduri vor fi verificate de AM în cel mult trei luni de la semnarea Deciziei de finanțare.

# **CAPITOLUL 4 . Procesul de evaluare a proiectelor și de soluționare a contestațiilor**

* 1. **Descriere generală**

În cadrul mecanismului noncompetitiv, cererile de finanțare depuse vor fi verificate din punct de vedere al conformității administrative, al eligibilității precum și din punct de vedere tehnico - financiar de o comisie de evaluare, pe baza unei grile de evaluare (Anexa 2). Evaluarea proiectelor se va realiza de către AM cu ajutorul unor experți interni sau externi.

Operațiunile vor fi admise dacă cererile de finanțare primesc **DA** la toate criteriile conformității administrative și eligibilității și un punctaj total de peste **40 de puncte** la criteriile tehnico-financiare.

Comisia de evaluare poate solicita clarificări în cazul identificării unor neclarități/necorelări în cererea de finanțare inclusiv în anexele şi documentele aferente. Comisia de evaluare poate solicita prin Solicitarea de clarificări inclusiv revizuirea şi retransmiterea cererii de finanțare, dacă este cazul. Solicitantul transmite clarificările în condițiile şi în termenul limită precizate în solicitarea de clarificări, respectiv 10 zile lucrătoare. În caz contrar, cererea de finanțare se va evalua doar pe baza informațiilor existente.

Având în vedere tipul procedurii aplicabile POAD şi anume procedura non-competitivă, datorită faptului că măsura finanțată are Beneficiar unic, toate operațiunile care sunt declarate admise vor fi selectate la finanțare, în limita Investițiilor și Proiectelor disponibile.

Procesul de soluționare a contestațiilor se desfășoară în conformitate cu prevederile normelor în domeniu în vigoare.

Termenul estimat de finalizare a evaluării (inclusiv soluționarea contestațiilor) este 15 august 2022.

**CAPITOLUL 5. Contractarea proiectelor – descrierea procesului**

Termenul estimat de finalizare a procesului de contractare este 31 august 2022.

În funcție de data de demarare a procesului de contractare a proiectelor selectate în vederea finanțării, perioada de implementare a proiectului (data de începere / data de finalizare a implementării/ calendarul activităților etc.) menționată în cererea de finanțare poate fi actualizată de către AM POAD, având în vedere că, de regulă, implementarea proiectului trebuie să înceapă imediat după finalizarea procesului de evaluare și selecție a cererilor de finanțare și semnarea deciziei de finanțare.

# **CAPITOLUL 6 . Completarea cererii de finanțare**

Cererea de finanțare se completează integral și exclusiv în portalul MySMIS.

A. Pentru a putea completa și depune o cerere de finanțare este necesar să vă creați un cont de utilizator. Contul de utilizator este creat de către o persoană fizică și poate fi utilizat pentru a gestiona toate proiectele în care acest utilizator este implicat, indiferent de persoana juridică ce administrează proiectele respective.

Persoanele juridice pot deschide cont NUMAI prin intermediul unei persoane fizice.

a. CREARE CONT PERSOANA FIZICA / Autentificare

1. La accesarea MySMIS2014 (https://2014.mysmis.ro) primul pas este crearea unui cont de utilizator. Informațiile trebuie sa fie reale și conforme cu cele din actul de identitate (pentru cetățenii/rezidenții romani) deoarece sistemul informatic realizează verificarea datelor introduse cu baza de date a Ministerului Afacerilor Interne.

2. Trebuie completate TOATE câmpurile obligatorii. Secțiunea aferentă creării contului utilizatorului va cuprinde datele de identificare ale persoanei fizice care creează contul de utilizator: nume de familie, prenume, cetățenie, CNP, serie și nr. act de identitate, adresă etc.

3. Pentru crearea contului este necesară definirea unei parole care să conțină minim 8 caractere, cel puțin o litera mare, o cifra și un caracter special şi confirmarea acesteia cu sistemul.

4. După completarea tuturor datelor de înregistrare cu caracter obligatoriu, sistemul informatic trimite un email de activare al contului de utilizator, pe emailul introdus la înregistrare. Link-ul este activ timp de 30 de minute de la momentul salvării datelor.

5. Login-ul în contul de utilizator se poate face în doua moduri: e-mail sau nume utilizator generat de sistem și primit de utilizator o data cu link-ul de activare.

6. Recuperarea parolei pentru cont pe baza adresei de e-mail și a verificării nr., serie act identitate.

7. După accesarea contului sunt disponibile următoarele opțiuni:

i. Solicitarea de înrolare la un proiect;

ii. Crearea de entități juridice;

iii. Alegerea unei entități juridice deja create la care utilizatorul a fost deja înrolat;

iv. Modificarea parolei de cont;

v. Modificarea datelor de profil;

vi. Identificarea electronică a utilizatorului.

b. CREARE CONT ENTITATE JURIDICĂ / Autentificare

8. Pentru crearea unei entități juridice este nevoie de realizarea identificării electronice.

9. Identificare electronica presupune 3 pași:

i. Descărcarea formularului de înregistrare a certificatului utilizat la semnarea digitala.

ii. Semnarea digitală a documentul descărcat

iii. Încărcarea în sistem a documentului semnat electronic

10. După realizarea identificării electronice se poate crea entitatea juridică cu completarea datelor solicitate și descărcarea, precum și semnarea electronică a declarațiilor aferente pentru reprezentant legal/împuternicit pentru acea entitate.

11. După crearea entității juridice la aceasta se pot înrola utilizatori și se pot crea asocieri de entități juridice la nivelul proiectele din portofoliul acelei entități.

12. În urma creării entității juridice, înrolării de utilizatori se pot crea proiecte în sistem, la care se pot asocia entități juridice, de asemenea pe baza unui cod de asociere solicitat entității care a creat proiectul, disponibil în funcția Atribute proiect. Fluxul este același ca la înrolare solicitare/acceptare;

c. INROLAREA = Asocierea unei persoane fizice la o persoană juridică

13. Pentru înrolarea la o persoana juridica pentru a crea și edita proiecte pentru aceea persoana juridica este necesara cunoașterea unui cod de înrolare obținut de la persoana juridica unde se dorește înrolarea. După solicitarea de înrolare trebuie primit acceptul din partea entității. După primirea acceptului se pot crea și edita proiecte pentru aceea persoana juridică.

d. Începerea completării unei SOLICITARI de FINANTARE

14. Crearea de proiecte în sistem presupune definirea unui titlu și alegerea apelului pe care va fi depus proiectul (din lista tuturor apelurilor deschise în acel moment).

15. Utilizatorul înrolat unei entități juridice (persoana fizica asociat unei entități persoana juridica) va putea vedea și va putea alege din toate proiectele create pe acea entitate juridica.

16. După crearea/alegerea unui proiect se pot introduce date pe structura definita de AM/OI la apelul ales pentru acel proiect.

17. Introducerea de date se poate face pe pași, unul după celălalt, sau utilizând aleatoriu funcțiile din stânga ecranului.

18. Sistemul permite atașarea de documente, în funcție de necesitățile stabilite în Ghidurile Condiții Specifice.

19. După introducerea informațiilor în pasul respectiv este necesara salvarea acestora !

20. Sistemul permite vizualizarea tuturor informațiilor introduse în cererea de finanțare prin funcția de la meniul „Vizualizare proiect”

21. Pentru transmiterea proiectului se vor parcurge următorii pași:

pas 1 - se selectează funcția ”Transmitere proiect”;

pas 2 - se apasă butonul ”Blocare editare proiect”;

pas 3 - se confirmă continuarea procesului;

pas 4 - se poate genera cererea de finanțare în format pdf;

pas 5 - la final se transmite documentul generat semnat electronic; Acest document va fi semnat electronic de persona identificata electronic ca fiind reprezentant legal/împuternicit pentru acea entitate juridica.

B. Pentru comunicarea cu autoritatea de management/organismul intermediar despre progresul procesării cererii de finanțare este necesar să introduceți o adresă validă de e-mail pe care să o verificați în mod frecvent.

C. Identificarea electronică – datele pot fi introduse în sistemul electronic de către orice persoană fizică (cu respectarea pașilor de mai sus privind crearea contului) însă, pentru a fi recunoscute ca o aplicație şi a intra în procesul de evaluare TREBUIE validate printr-o semnătură electronică a reprezentantului legal sau a împuternicitului legal a persoanei juridice care solicită finanțarea.

D. Pentru înregistrarea semnăturii electronice este necesară completarea formularul "Înregistrare Semnătura Electronica MySMIS" şi semnarea lui cu un certificat existent deținut de reprezentantul legal sau persoana împuternicită a solicitantului de finanțare nerambursabilă.

a. Procurarea semnăturii electronice :

i. Semnătura electronică este eliberată la cerere de către furnizorii de certificate digitale, lista acestora fiind disponibilă pe site-ul Ministerului Comunicațiilor și Societății Informaționale, unde este actualizat periodic Registrul furnizorilor de servicii de certificare pentru semnatura electronica (http://www.mcsi.ro/Minister/Domenii-de-activitate-ale-MCSI/Tehnologia-Informatiei/Servicii-electronice/Semnatura-electronica)

ii. Autoritatea de certificare a semnăturii electronice va verifica datele din documentul dvs. şi va valida semnătura electronică.

E. Utilizatorul persoană fizică va crea profilul persoanei juridice pe care o reprezintă. Dacă persoana juridică există deja în baza de date, aceasta poate fi căutată după nume, numărul de înregistrare de la Registrul Comerțului sau CUI. În caz contrar se vor completa toate câmpurile afișate de sistem. Aceste câmpuri conțin date generale care au caracter obligatoriu, cum ar fi: data înființării, clasificare economică, sediul social, date financiare pentru ultimii trei ani raportate la organele abilitate ş.a. Un capitol important este reprezentat de datele referitoare la finanțări anterioare, în care sunt introduse informații necesare evaluării experienței anterioare (de ex. valoare şi durată proiect, rol în proiect, domeniu proiect, obiective, rezultate, activități etc.).

F. Atât solicitantul, cât şi partenerul vor trebui să încarce în sistem un set de declarații standard care să certifice încadrarea în criteriile de eligibilitate menționate în prezentul ghid, precum şi în ghidul solicitantului aferent propunerii de proiect pentru care se solicită finanțarea.

G. Cele mai importante date care trebuie completate sunt datele referitoare la proiect, solicitate în secțiunile: 1. Solicitant/2. Atribute proiect/3. Responsabil de proiect/4. Persoana de contact/5. Capacitate solicitant/6. Localizare proiect/7. Obiective proiect/8. Rezultate așteptate/9. Context/10. Justificare/11. Grup țintă/12. Sustenabilitate/13. Relevanță/14. Riscuri/15. Principii orizontale/16. Metodologie/17. Indicatori prestabiliți/18. Indicatori suplimentari proiect/ 19. Plan de achiziții/ 20.Resurse umane implicate/ 21. Resurse materiale implicate /22. Activități previzionate/ 23. Buget - Activități și cheltuieli/ 24. Buget – Plan anual de cheltuieli/25.Buget – Rezultate/26.Buget – Localizare geografica/27. Buget – Tema secundara FSE/ .”. Toate aceste secțiuni conțin în cea mai mare parte informații structurate, solicitantul trebuind să aleagă dintr-o listă predefinită parametrul adecvat aplicației sale. De exemplu, pentru a preciza categoria de beneficiar de finanțare, solicitantul va alege din lista prestabilită tipul în care se încadrează (societate comercială, ONG, instituție a administrației publice centrale, instituție a administrației publice locale etc.).

# **CAPITOLUL 7. Anexe**

Anexa 1. Instrucțiuni orientative privind completarea cererii de finanțare depuse în cadrul apelului de proiecte POAD

Anexa 2. Grila de evaluare a cererii de finanțare POAD – Ghidul Solicitantului Acordarea de trusouri pentru cuplurile mamă – nou-născut POAD

Anexa 3. Decizia de finanțare cu anexele aferente

Anexa 4. Recomandări ale Institutului Național pentru Sănătatea Mamei şi Copilului “Alessandru RUSESCU” privind componența listei trusoului